Babelscape/SREDFM huggingface dataset:
Σιονγκ-νου

thumb|right|300px|Με πράσινο χρώμα η επικράτεια των Σιονγκ-νου (περίπου 250 π.Χ.). Περιελάμβανε τη Μογγολία, δυτική Μαντζουρία, την Κοιλάδα Ταρίμ, ανατολικό Καζακστάν, ανατολικό Κιργιστάν, Εσωτερική Μογγολία, Γκανσού

Οι Σιονγκ-νου (κινεζικά: 匈奴, pinyin: Xiongnu, σε βιβλία στα ελληνικά απαντώνται ως Χιονγκ-νου, σωστή κινεζική ονομασία: Σιονγκ-νου) ήταν συνομοσπονδία φυλών νομάδων της Κεντρικής Ασίας στην αρχαία εποχή, που εξελίχθηκε σε γιγαντιαία αυτοκρατορία (209 π.Χ.-93 μ.Χ.). Οι περισσότερες των πληροφοριών για τους Σιονγκ-νου προέρχονται από κινεζικές πηγές. Τα λιγοστά που είναι γνωστά για τους τίτλους των ηγετών τους και τα ονόματά τους είναι αποτέλεσμα της μεταγραφής τους στην κινεζική γλώσσα.

Η ταυτότητα του εθνικού πυρήνα των Σιονγκ-νου αποτελεί ζήτημα διάφορων υποθέσεων, καθότι μόνο λίγες λέξεις, κυρίως τίτλοι και προσωπικά ονόματα, διατηρήθηκαν στις κινεζικές πηγές. Οι θεωρίες των επιστημόνων περιλαμβάνουν ιρανική, μογγολική, τουρκική, γενισιακή, ή ουραλική καταγωγή. Πιθανόν η θρησκεία τους ήταν ο "Τενγκρισμός" (από τη λέξη "Τενγκρί" που είναι το όνομα του θεού τους και σημαίνει "ουρανός" στα τουρκικά και μογγολικά). Το όνομα Σιονγκ-νου (που αποτελεί μεταγραφή του ονόματός τους στα κινέζικα) ίσως και να μπορεί να ταυτοπoιηθεί με τους Ούννους, αλλά οι αποδείξεις γι΄ αυτό είναι αμφισβητήσιμες.

Κινεζικές πηγές του 3ου αιώνα π.Χ. τούς αναφέρουν ως ιδρυτές μιας αυτοκρατορίας υπό τον Μοντού σαν-γιου (σαν-γιου είναι ο τίτλος που έφερε ο ηγέτης τους, ίσως συνώνυμος του αυτοκράτορα), ανώτατο ηγέτη μετά το 209 π.Χ. Η αυτοκρατορία αυτή εκτεινόταν και πέρα από τα σύνορα του σημερινού κράτους της Μογγολίας. Αφού κατανίκησαν τους πρώην αφέντες στην περιοχή, Γιουέ-τσι (ίσως οι Τόχαροι των αρχαίων συγγραφέων), τον 2ο αιώνα π.Χ., οι Σιονγκ-νου έγιναν κυρίαρχη δύναμη στις στέπες της Κεντρικής και Ανατολικής Ασίας. Η εξουσία τους περιελάμβανε περιοχές της νότιας Σιβηρίας, Μογγολίας, δυτικής Μαντζουρίας καθώς και τις κινεζικές επαρχίες της Εσωτερικής Μογγολίας, Γκανσού και Σιντζιάνγκ.

Οι σχέσεις μεταξύ των πρώιμων κινεζικών δυναστειών και των Σιονγκ-νου ήταν πολύπλοκες, με επαναλαμβανόμενες περιόδους στρατιωτικών συγκρούσεων και πολιτικής ίντριγκας και περιόδους εμπορικών συναλλαγών, τιμητικών εκδηλώσεων και γαμήλιων συμφωνιών.
Βαρωνία του Λέλο

Η Βαρωνία του Λέλο ήταν φέουδο της Πελοποννήσου υποτελές στο Πριγκιπάτο της Αχαΐας κατά την εποχή της Φραγκοκρατίας στην Ελλάδα. Αναφέρεται μόνο στην αραγωνική εκδοχή του Χρονικού του Μορέως, αλλά δεν αναφέρεται ούτε στη γαλλική ούτε και στην ελληνική έκδοση, οι οποίες ήταν προγενέστερες. Τίποτε επίσης δεν είναι γνωστό για την μετέπειτα ιστορία του.

Η αραγωνική έκδοση του χρονικού αναφέρει ότι ιδρύθηκε το 1209, μετά την κατάκτηση της Πελοποννήσου, από τον Γουλιέλμο Σαμπλίτη. Συγκεκριμένα, αναφέρει πως έδωσε 8 τιμάρια στον Γάλλο ιππότη Γκυ ντε Λέλε (Γκυ της Λιλ), 4 στη Λακεδαιμονία και 4 στα παράλια του Κορινθιακού κόλπου. Κατά το χρονικό, ο Λέλε έχτισε το κάστρο «Λέλο», άγνωστης θέσης σήμερα, στη Λακεδαιμονία, από το οποίο πήρε την ονομασία του το φέουδο. Οι λέξεις Λέλο και Λέλε είναι εξελληνισμός του «Λιλ», της γαλλικής πόλης από την οποία καταγόταν ο Γκυ. 

Σύμφωνα όμως με τη γαλλική και την ελληνική έκδοση του Χρονικού του Μωρέως, ο Γκυ ντε Λιλ πήρε τη βαρωνία της Βοστίτσας και οι απόγονοί του είναι ιστορικά εξακριβωμένο πως ήταν οι μετέπειτα βαρώνοι της. Η Βοστίτσα, το σημερινό Αίγιο, βρίσκεται στον Κορινθιακό κόλπο. Πιθανόν να είχε και τιμάρια στη Λακεδαιμονία που μετέπειτα έχασε και απέμεινε με αυτά στη Βοστίτσα.
Α΄ κατηγορία πετοσφαίρισης ανδρών Κύπρου 2012-13

Η Α΄ κατηγορία πετοσφαίρισης ανδρών Κύπρου 2012-13 ήταν η 36η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα για 9η φορά στην ιστορία της.
Σάρλοτ Χόρνετς

Οι Σάρλοτ Χόρνετς (αγγλικά: "Charlotte Hornets") είναι επαγγελματική ομάδα μπάσκετ με εδρα το Σάρλοτ των Ηνωμένων Πολιτειών. Αγωνίζονται στη Νοτιοανατολική Κατηγορία της Ανατολικής Περιφέρειας του National Basketball Association (NBA). Η ομάδα διεξάγει τους εντός έδρας αγώνες στο Spectrum Center στο κέντρο της πόλης Σάρλοτ.

Οι Μπόμπκατς ιδρύθηκαν το 2004 ως ομάδα επέκτασης, δύο περιόδους μετά την προηγούμενη ομάδα του ΝΒΑ στο Σάρλοτ, τους Σάρλοτ Χόρνετς, που μεταφέρθηκαν στην Νέα Ορλεάνη. Η ομάδα ανήκει στον πρώην παίκτη του NBA Μάικλ Τζόρνταν, ο οποίος την απέκτησε το 2010. Μέχρι το τέλος της περιόδου 2011-12, οι Μπόμπκατς έχουν ρεκόρ νικών-ηττών 229–411. Στα 10 χρόνια της ιστορίας τους έχουν προκριθεί για τα πλέι-οφ μόνο δύο φορές, τις περιόδους 2009–10 και 2013–14. Την περίοδο 2009–10 έκαναν προσωπικό-καλύτερο ρεκόρ νικών-ηττών 44-38. Η ομάδα μετονομάστηκε σε «Σάρλοτ Χόρνετς» την περίοδο 2014–15.
Σεβήρος Αντιοχείας

Ο Σεβήρος Αντιοχείας () θεωρείται ο μεγαλύτερος θεολόγος του αντιχαλκηδονισμού. Γεννήθηκε στη Σωζόπολη της Πισιδίας γύρω στο 465 και πέθανε στην Αλεξάνδρεια της Αιγύπτου το 538. Προερχόταν από ιερατική κι ευγενή ελληνική οικογένεια. Σπούδασε Φιλοσοφία στην Αλεξάνδρεια της Αιγύπτου, και Νομικά στη Βηρυττό. Το 488 ασπάστηκε τον Χριστιανισμό στην μονοφυσίτικη εκδοχή του, και μονάζει στην περιοχή της Ελευθερούπολης στη Παλαιστίνη. Αργότερα ιδρύει δικό του μοναστήρι στην ίδια περιοχή και χειροτονείται ιερέας. Εκλέγεται Πατριάρχης Αντιοχείας για 6 χρόνια -από το 512 μέχρι το 518 και μέχρι την ανάρρηση στο θρόνο του Ιουστίνου το 518, όπου και διώχτηκε γιατί οι μονοφυσίτικες αντιλήψεις δεν γίνονταν πια ανεκτές. Έφυγε για την Αίγυπτο και εκεί με τα πολλά συγράμματά του, καθοδήγησε τον αγώνα των Μονοφυσιτών κατά της αυτοκρατορικής πολιτικής. Πέθανε στην Αίγυπτο και ετάφη σε ένα μοναστήρι της Αλεξάνδρειας. Οι Μονοφυσίτες τον τιμούν ως άγιο.
Η Τελευταία Παράσταση

Η ταινία Η Τελευταία Παράσταση (αγγλ. The Last Picture Show) είναι δράμα παραγωγής 1971 σε σκηνοθεσία Πίτερ Μπογκντάνοβιτς βασισμένο στο ομώνυμο αυτοβιογραφικό μυθιστόρημα του Λάρι ΜακΜέρθρι, που κυκλοφόρησε το 1966. Η διασκευή του μυθιστορήματος έγινε από τον ίδιο τον Μπογκντάνοβιτς σε συνεργασία με τον ΜακΜέρθρι. Πρωταγωνιστές της ταινίας είναι η Σίμπιλ Σέπερντ, ο Τζεφ Μπρίτζες, ο Τίμοθι Μπότομς, η Έλεν Μπέρστιν, η Κλόρις Λίτσμαν και ο Μπεν Τζόνσον. Η ταινία γυρίστηκε για λόγους αισθητικής σε ασπρόμαυρη φωτογραφία, κάτι το ασυνήθιστο για τη δεκαετία του '70, εφόσον οι περισσότερες ταινίες πλέον γυρίζονταν σε έγχρωμη φωτογραφία. Η ταινία έλαβε 8 υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας και χάρισε Όσκαρ Β' Ανδρικού και Β' Γυναικείου Ρόλου στους Μπεν Τζόνσον και Κλόρις Λίτσμαν αντίστοιχα. 

Το 2007 το Αμερικανικό Ινστιτούτο Κινηματογράφου κατέταξε την ταινία στην 95η θέση στη λίστα με τις 100 καλύτερες όλων των εποχών, ενώ το 1998 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Χριστός της Αβύσσου

Ο Χριστός της Αβύσσου (ιταλικά: "Il Cristo degli Abissi") είναι ένα βυθισμένο χάλκινο άγαλμα του Ιησού Χριστού, το οποίο αυθεντικό είναι τοποθετημένο στη Μεσόγειο Θάλασσα στο Σαν Φρουττουόζο ανάμεσα στο χωριό Καμόγκλι και στο χωριό Πορτοφίνο στην Ιταλική Ριβιέρα. Τοποθετήθηκε στο νερό στις 22 Αυγούστου το 1954 περίπου στα 17 μέτρα βάθος, έχοντας 2.5 μέτρα ύψος. Ποικίλα άλλα καλούπια του αγάλματος βρίσκονται σε άλλα μέρη παγκοσμίως κάτω από το νερό, αλλά και σε εκκλησίες και μουσεία.

Το άγαλμα δημιουργήθηκε από τον Guido Galleti εμπνευσμένο από μια ιδέα ενός Ιταλού δύτη τον Duilio Marcante. Το άγαλμα τοποθετήθηκε κοντά στο σημείο όπου ο Dario Gonzatti, ο πρώτος Ιταλός που χρησιμοποίησε SCUBA gear, πέθανε το 1947. Απεικονίζει Τον Χριστό να προσφέρει ευλογία ειρήνης, με το κεφάλι Του και τα χέρια Του στραμμένα προς τον ουρανό.

Λόγω αύξησης της ποσότητας της διάβρωσης και της ανάπτυξης των καρκινοειδών, το άγαλμα αφαιρέθηκε από το νερό και αποκαταστάθηκε το 2003. Ένα από τα χέρια του αγάλματος που είχε αποκοπεί από μία άγκυρα επίσης αποκαταστάθηκε. Το άγαλμα επέστρεψε στο νερό με μια καινούρια βάση στις 17 Ιουλίου το 2004.

Ένα δεύτερο χάλκινο άγαλμα από το ίδιο καλούπι υπάρχει στη ξηρά του Αγίου Γεωργίου, στη Γρενάδα. Αυτό ήταν ένα δώρο από το ναυτικό της Γένοβας για την βοήθεια που προσφέρθηκε, με σκοπό τη διάσωση του πληρώματος του Ιταλικού σκάφους Bianca C, το οποίο καταστράφηκε από φωτιά στο λιμάνι του Αγίου Γεωργίου. Το άγαλμα τοποθετήθηκε κάτω από το νερό στις 22 Οκτωβρίου το 1961.

Ένα τρίτο χάλκινο άγαλμα από το αυθεντικό καλούπι παρουσιάστηκε στην Υποθαλάσσια Κοινωνία της Αμερικής (Underwater Society of America) στη Νέα Υόρκη το 1962. Στις 25 Αυγούστου 1965 τοποθετήθηκε γύρω από το Dry Rocks, περίπου 6 μίλια ανατολικά από το Key Largo στο John Pennekamp Coral Reef State Park. Καθώς το άγαλμα ζυγίζει περίπου 260 kg, η τσιμεντένια βάση στην οποία είναι (το άγαλμα) συνδεδεμένο ζυγίζει 9 τόνους. Τώρα αυτό εκτίθεται με αντικατεστημένα χέρια στο Εθνικό Μουσείο Υποθαλάσσιων Δραστηριοτήτων στη Ραβένα, στην Ιταλία.

Το αυθεντικό πήλινο άγαλμα (μείον τα χέρια) τοποθετήθηκε σε ένα χυτήριο το 1993. Τώρα αυτό εκτίθεται, με αντικατεστημένα χέρια, στο Εθνικό Μουσείο Υποθαλάσσιων Δραστηριοτήτων στη Ραβένα, στην Ιταλία.
Σπιτσβέργη

Η Σπιτσβέργη ή Σπίτσμπεργκεν ή Σβάλμπαρντ (Νορβηγικά: "Vest Spitsbergen" ή "Vestspitsbergen") είναι το μεγαλύτερο και το μόνο με μόνιμο πληθυσμό νησί στο αρχιπέλαγος Σβάλμπαρντ στον Αρκτικό ωκεανό. Βρίσκεται στο δυτικό άκρο του αρχιπελάγους. Έχει έκταση 39.044 τετραγωνικά χιλιόμετρα, που την καθιστά το μεγαλύτερο νησί της Νορβηγίας και 36ο μεγαλύτερο στο κόσμο. Στο νησί βρίσκεται ο μεγαλύτερος οικισμός και διοικητικό κέντρο του αρχιπελάγους, το Λόνγκγιαρμπιεν. Το νησί αποκαλείται επίσης και δυτική Σπιτσβέργη.

Το νησί χρησιμοποιήθηκε ως βάση για φαλαινοθηρία τον 17ο και 18ο αιώνα. Στην αρχή του 20ού αιώνα άρχισε η εξόρυξη άνθρακα. Το 1920 με τη συνθήκη Σβάλμπαρτ τα νησιά δόθηκαν στην Νορβηγία και ορίστηκαν σαν αποστρατιωτικοποιημένη και οικονομικά ελεύθερη ζώνη. Πέρα από τα ορυχεία, ένα νορβηγικό και ένα ρώσικο, ρόλο στην οικονομικά του νησιού παίζει ο τουρισμός και η έρευνα. Το Αεροδρόμιο Σβάλμπαρντ, Λόνγκγιαρ, είναι το μόνο αεροδρόμιο στο αρχιπέλαγος και μόνο σημείο εισόδου και εξόδου. Επίσης είναι το βορειότερο αεροδρόμιο με πτήσεις που προορίζονται για το ευρύ κοινό.

Το νησί έχει αρκτικό κλίμα, αν και λόγω του ρεύματος του Κόλπου οι θερμοκρασίες είναι ψηλότερες από ότι σε άλλες περιοχές στο ίδιο γεωγραφικό πλάτος (78 μοίρες). Στο νησί λειτουργούν έξι εθνικά πάρκα. Το νησί είναι ορεινό με πολλούς παγετώνες, βουνά και φιορδ. Η ψηλότερη κορυφή του αρχιπελάγους, το Νιουτοντόπεν (1.717 μ.), βρίσκεται στη Σπιτσβέργη.
Led Zeppelin II

Το Led Zeppelin II είναι το δεύτερο στούντιο άλμπουμ του χαρντ ροκ συγκροτήματος Led Zeppelin, το οποίο κυκλοφόρησε τον Οκτώβριο του 1969 μέσω της "Atlantic Records".
Ιωάννης του Σαιντ-Ομέρ

Ο Ιωάννης του Σαιντ-Ομέρ (Jean de Saint-Omer) (απεβ. 1311) από τον Οίκο του Σαιντ-Ομέρ ήταν γαλλικής καταγωγής μαρεσάλος του πριγκιπάτου της Αχαΐας και κύριος του ενός τρίτου της βαρονίας της Άκοβας.

Ο Ιωάννης ήταν γιος του Μπέλα του Σαιντ-Ομέρ και της Μπόννης των Λα Ρος, αδελφής του Γκυ Α΄ μεγακύρη των Αθηνών. Στον γάμο τους το 1240, ο Γκυ δώρισε στον Μπέλα την μισή καστελλανία της Θήβας. Όπως και οι μεγαλύτεροι αδελφοί του, Νικόλαος Β΄ και Όθων, ο Ιωάννης έλαβε μέρος στον Πόλεμο της Ευβοϊκής Διαδοχής στις τάξεις των συνασπισμένων Φράγκων ηγεμόνων, που αντιτίθεντο στις κυριαρχικές βλέψεις του Γουλιέλμου Β΄ Βιλλεαρδουίνου πρίγκιπα της Αχαΐας.
Τσινάρι

thumb|200px|Η οθωμανική κρήνη Τσινάρι

Η βορειοδυτική περιοχή της Άνω Πόλης Θεσσαλονίκης, που βρίσκεται πάνω από το Διοικητήριο (Υπουργείο Μακεδονίας – Θράκης), είναι γνωστή μέχρι σήμερα με την τουρκική ονομασία “Τσινάρι”, από τη λέξη çinarli, που σημαίνει πλάτανος. Περιλαμβάνει και την περιοχή της Αγίας Αικατερίνης. 

Η συνοικία που έμεινε άθικτη από την πυρκαγιά του 1917, διατηρεί τον αυθεντικό πολεοδομικό ιστό με στενούς λιθόστρωτους δρόμους και πολλά αδιέξοδα. Κατά την περίοδο της Οθωμανικής Αυτοκρατορίας, όπως άλλωστε όλη η Άνω Πόλη, υπήρξε τόπος κατοικίας του μουσουλμανικού στοιχείου αλλά και Ντονμέδων, δηλαδή εξισλαμισθέντων Εβραίων. Μετά την ανταλλαγή πληθυσμών του 1923 κατοικήθηκε κυρίως από προσφυγικές αστικές οικογένειες της Μικράς Ασίας. 

Βασικοί δρόμοι της συνοικίας αποτελούν οι Κλειούς, Αλεξάνδρας Παπαδοπούλου και Δημητρίου Πολιορκητού. Στο κέντρο της βρίσκονταν ο μεντρεσές (εκπαιδευτήριο) και το τζαμί. Στην ομάδα των κατοικιών της σημειώνεται η παραδοσιακή μακεδονίτικη αρχιτεκτονική με νεοκλασικά στοιχεία, συμμετρία στις κύριες όψεις, αρκετές ξύλινες κατασκευές με προεξοχές (“σαχνισιά”) και διώροφα κτίσματα με ημιυπόγεια σε ορισμένες περιπτώσεις. 

Ιδιαίτερο ενδιαφέρον παρουσιάζουν κτίσματα όπως αυτό στη συμβολη των οδών Δημητρίου Πολιορκητού και Αλεξάνρας Παπαδοπούλου, όπου παρατηρείται διπλό “σαχνισί” στη μία όψη και εκείνο στο Νο 37 του ίδιου δρόμου, στο οποίο μετά την αποκατάστασή του στεγάζεται το Εθνικό Κέντρο Χαρτών και Χαρτογραφικής Κληρονομιάς. 

Στη συμβολή των οδών Κλειούς και Αλεξάνδρας Παπαδοπούλου, το καφενείο-ουζερί “Τσινάρι”, θεωρείται το τελευταίο παράδειγμα τυπικού καταστήματος αυτού του είδους της περιόδου της τουρκοκρατίας. Απέναντι από την ταβέρνα υπάρχει μία βρύση από την οθωμανική περίοδο, η πιο παλιά δημόσια κρήνη της Θεσσαλονίκης με χαρακτηριστικά που συνεχίζουν τη Βυζαντινή παράδοση, ενώ λίγο πιο πάνω αλλη μία στο σημείο που υπήρχε μέχρι το 1925 το "Τσιναρλή Τζαμί". Το νερό ερχόταν εδώ από το υδραγωγείο στον Χορτιάτη.

Το "Καρίπειον Μέλαθρον", κτίριο στη γωνία των οδών Στεφάνου Δραγούμη και Ολυμπιάδος, αποτελεί αξιόλογο δείγμα εκλεκτικιστικής αρχιτεκτονικής, με έντονη και την επιρροή του νεοκλασικισμού.
Λουζόν

Η Λουζόν ή Λουσόν (Luzon) είναι νησί των Φιλιππίνων, στο βορειότερο άκρο του αρχιπελάγους. Με έκταση 109.965 τετραγωνικά χιλιόμετρα είναι το μεγαλύτερο νησί των Φιλιππίνων και το 15ο μεγαλύτερο νησί παγκοσμίως. Επίσης, με πληθυσμό σύμφωνα με την απογραφή του 2010, 48.520.774 κατοίκους είναι το πολυπληθέστερο της χώρας. Είναι ένα από τα τρία νησιωτικά συμπλέγματα των Φιλιππίνων μαζί με το Μιντανάο και τα Βισάγιας. Στο νησί βρίσκεται η πρωτεύουσα της χώρας Μανίλα και η Κεζόν, η μεγαλύτερη πόλη της χώρας. Η Λουζόν είναι ορεινή, με τρεις οροσειρές να διασχίζουν το κέντρο της. Η τρίτη ψηλότερη κορυφή της χώρας, το όρος Πουλόγκ, με ύψος 2.922 μέτρα βρίσκεται στη Λουζόν. Στο νησί βρίσκονται 20 ηφαίστεια που έχουν εκραγεί κατά το Ολόκαινο εκ των οποίων πέντε τα τελευταία πεντακόσια χρόνια. Σε αυτά συμπεριλαμβάνεται το Πινατούμπο, του οποίου η έκρηξη το 1991 ήταν η δεύτερη μεγαλύτερη του αιώνα, ωστόσο πέθαναν μόνο 847 άνθρωποι λόγω της έγκαιρης απομάκρυνσης και προειδοποίησης των κατοίκων.
Γοδεφρείδος ντε Τουρναί

Ο Γοδεφρείδος ντε Τουρναί (Geoffroy de Tournay) ήταν Γαλλικής καταγωγής βαρώνος των Καλαβρύτων (1263-1278). 

Κατά τη Ελληνική και Γαλλική έκδοση του χρονικού του Μορέως, ήταν γιος του σταυροφόρου και 1ου βαρώνου των Καλαβρύτων Όθων του Τουρναί που είχε πάρει τα 12 τιμάρια από τον Σαμπλίτη το 1209. Κατά την Αραγωνική όμως έκδοση το 1209 ο Γουλιέλμος Σαμπλίτης έδωσε στον Γοδεφρείδο φέουδο με 12 τιμάρια στην περιοχή του κάστρου της Κλοκίνας στα Καλάβρυτα. Σύγχρονες έρευνες δείχνουν την πρώτη εκδοχή σαν σωστή . Άλλη εκδοχή λέει ότι ήταν διάδοχος του Ιωάννη και ο Γοδεφρείδος ήταν ο 3ος στη σειρά βαρώνος. 

Διατηρούσε καλές σχέσεις με τους Ανδεγαυούς πρίγκιπες, το ελληνικό χρονικό αναφέρει τη μεγάλη συμπάθεια που έτρεφε για το πρόσωπό του ο Κάρολος των Ανζού και τη μεγάλη τους φιλία. Πήρε μέρος το 1268 στη Μάχη του Ταλιακότσο στην Ιταλία υπό την αρχηγία του Γουλιέλμου.

Με τη σύζυγό του, της οποίας δεν είναι γνωστό το όνομα, απέκτησε τρία παιδιά τον Ιωάννη, τον Όθωνα και την Κασσάνδρα που αργότερα παντρεύτηκε με τον νεότερο γιο του Μάρκου Σανούδου του Δούκα της Νάξου .
Sweet Freedom

Sweet Freedom είναι ο τίτλος του έκτου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 1973 μέσω της δισκογραφικής εταιρείας "Bronze" στην Ευρώπη και της "Mercury Records" στην Αμερική. Ο δίσκος επανεκδόθηκε στις 30 Οκτωβρίου 1990 με επιπλέον τραγούδια, μέσω της "Roadrunner Records".
Το ""Sweet Freedom" ηχογραφήθηκε στο Chateau d'Heronville, στη Γαλλία, λόγω της υψηλής φορολόγησης στη Μεγάλη Βρετανία, όπου είχαν ηχογραφήσει τα προηγούμενα άλμπουμ τους. Το γνωστότερο κομμάτι του δίσκου είναι το σινγκλ "Stealin' ", το οποίο γνώρισε αρκετά μεγάλη επιτυχία μπαίνοντας στους καταλόγους των Ηνωμένων Πολιτειών, ενώ βραβεύθηκε σαν χρυσό, στη Νέα Ζηλανδία. Παρ' όλα αυτά, απαγορεύτηκε η μετάδοση του σε κάποιες περιοχές λόγω του στίχου "I've done the rancher's daughter"".
Ο δίσκος έλαβε θετικές κριτικές, ανεβαίνοντας για δεύτερη φορά στο βρετανικό Top-20, όπου έγινε και ο πρώτος στούντιο δίσκος των Uriah Heep ο οποίος βραβεύθηκε ως ασημένιος.
Γιλβέρτος ντε Κορ

Ο Γιλβέρτος ντε Κορ ("Gilbert de Cors ή de Escors"), ήταν Γάλλος ιππότης, σταυροφόρος και ευγενής του Πριγκιπάτου της Αχαΐας. Αναφέρεται από την Αραγωνική έκδοση του χρονικού κατάκτησης του Μορέως που αναφέρει ότι το 1209 έγινε κύριος Βαρωνίας. Καταγόταν από την οικογένεια "Escors ή Escorz" με καταγωγή την Ακουϊτανία και τη Γαλλική Ναβάρα, που έδωσε βασιλείς στη Γαλλία και στο Βασίλειο της Ναβάρας. 

Ο Γουλιέλμος Σαμπλίτης μετά τη κατάκτηση της Πελοποννήσου την μοίρασε σε τιμάρια και φέουδα τιμώντας πρώτα τους ιππότες που ήταν μαζί του κατά την Δ΄ Σταυροφορία. Στον Κορ έδωσε τέσσερα τιμάρια στην περιοχή της Αχαΐας όπου έχτισε και το Κάστρο της Μιτόπολης. 

Παντρεύτηκε τη Μαργαρίτα ντε Νεϊγύ και απέκτησε μαζί της δυο παιδιά, τον Γουλιέλμο και τη Μαργαρίτα, απόγονος του είναι η Μαργαρίτα του Μπω που παντρεύτηκε τον Πέτρο του Λουξεμβούργου πρόγονο του οίκου των Τυδώρ. Σκοτώθηκε στη Μάχη του Καρυδίου το 1258.
Alfa Romeo 159

H Alfa Romeo 159 (εσωτερικός κωδικός: Type 939) ήταν ένα μεσαίο αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Σεπτέμβριο του 2005 έως τον Οκτώβριο του 2011. Αντικατέστησε την Alfa Romeo 156. O αντικαταστάτης της, παρουσιάστηκε τον Ιούνιο του 2015, με την ονομασία Alfa Romeo Giulia, και τελικώς μπήκε στην παραγωγή τον Απρίλιο του 2016.


Κατηγορία:Μοντέλα Alfa Romeo
C/2006 P1

Ο C/2006 P1 (ΜακΝότ) ή Κομήτης ΜακΝότ (McNaught), γνωστός και ως ο Μεγάλος Κομήτης του 2007, είναι μη περιοδικός κομήτης που ανακαλύφθηκε από τον Ρόμπερτ ΜακΝότ τις 7 Αυγούστου 2006. Ήταν ο λαμπρότερος κομήτης των τελευταίων 40 χρόνων, εύκολα ορατός με γυμνό οφθαλμό από τους παρατηρητές του Νοτίου Ημισφαιρίου. Ο κομήτης κατά το πέρασμά του από την κεντρική περιοχή του Ηλιακού Συστήματος έφτασε σε φαινόμενο μέγεθος -5,5 και ήταν ο δεύτερος λαμπρότερος κομήτης από το 1935 μέχρι σήμερα. Στο περιήλιό του, στις 12 Ιανουαρίου 2007, ήταν ορατός κατά τη διάρκεια της ημέρας από ολόκληρη τη Γη. Η ουρά του κάλυπτε 35 μοίρες στον γήινο ουρανό. Λόγω των χαρακτηριστικών του αυτών, είναι ο πλέον γνωστός από τους κομήτες με την επωνυμία "ΜακΝότ".
Φεϋζούλ Τζαμί

Το Φεϋζούλ Τζαμί είναι μνημείο Οθωμανικής περιόδου στην πόλη της Άρτας.
Ισαβέλλα ντε Σαμπράν

Η Ισαβέλλα ντε Σαμπράν ("Isabel de Sabran", 1297 – 7 Μαΐου 1315) ήταν πριγκίπισσα της Μαγιόρκας και Διεκδικήτρια του πριγκιπάτου της Αχαΐας (1314 – 1315) χάρη στα δικαιώματα της μητέρας της.
Επίσης ήταν Κυρία της Άκοβας την περίοδο 1314-1315. Ήταν κόρη του Ισνάρ ντε Σαμπράν και της Μαργαρίτας Βιλλεαρδουίνου, εγγονή του Γουλιέλμου Β΄ Βιλλεαρδουίνου και ανιψιά της πριγκίπισσας Ισαβέλλας της Αχαΐας.

Το 1314 παντρεύτηκε τον Φερδινάνδο της Βαρκελώνης, γιο του Ιακώβου Β΄ της Μαγιόρκας. Ο γάμος έγινε στη Σικελία. Από τη μητέρα της Μαργαρίτα πήρε προίκα την Βαρωνία της Άκοβας και τα κληρονομικά της δικαιώματα στο Πριγκιπάτο της Αχαΐας, αλλά μετά από ένα χρόνο, το 1315 -ήταν μόλις 18 ετών- η Ισαβέλλα απεβίωσε από επιπλοκές του τοκετού, ενώ βρισκόταν στη Κατάνια, όπου και τάφηκε. 
Γιος της ήταν ο Ιάκωβος Γ΄ της Μαγιόρκας, που ήταν ο τελευταίος βαρώνος της Άκοβας. Ο Ιάκωβος Γ΄ συνέχισε τις αξιώσεις της μητέρας του, διεκδικώντας το Πριγκιπάτο της Αχαΐας.
Πάπας Φραγκίσκος

Ο Πάπας Φραγκίσκος (λατινικά: "Franciscus"), κατά κόσμον Χόρχε Μάριο Μπεργκόλιο (17 Δεκεμβρίου 1936, Μπουένος Άιρες), είναι Αργεντίνος ιερέας και ο 266ος Πάπας της Ρωμαιοαθολικής Εκκλησίας. Εξελέγη στις 13 Μαρτίου 2013. Το όνομα που επέλεξε ήταν προς τιμήν του Αγίου Φραγκίσκου της Ασίζης. Είναι ο πρώτος Πάπας από την Λατινική Αμερική, αλλά και από την Αμερική, γενικότερα καθώς επίσης και ο πρώτος Ιησουίτης Πάπας.

Πριν την εκλογή του ως Πάπα, υπηρετούσε ως καρδινάλιος. Ήταν αρχιεπίσκοπος Μπουένος Άιρες από το 1998. Αναδείχτηκε καρδινάλιος το 2001.
Alfa Romeo 155

H Alfa Romeo 155 (εσωτερικός κωδικός: Type 167) ήταν ένα μεσαίο σεντάν αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Ιανουάριο του 1992 έως τον Ιανουάριο του 1998. Αντικατέστησε την Alfa Romeo 75 και αντικαταστάθηκε τον Σεπτέμβριο του 1997 από την Alfa Romeo 156. Συνολικά κατασκευάστηκαν 192.618 αντίτυπα της 155 στα 6 έτη παραγωγής της.
Ιωάννης Φραντζής

Ο Ιωάννης Φραντζής (1909 - 1984) ήταν Έλληνας διπλωμάτης, από τους σημαντικότερους, έχοντας διατελέσει προϊστάμενος των γραφείων του Γ. Παπανδρέου, στη Μέση Ανατολή, του Κ. Τσαλδάρη και του Στ. Στεφανόπουλου.
Τόχαροι

thumb|right|300px|Τόχαροι σε τοιχογραφία του 6ου αιώνα μ.Χ., Λεκάνη Ταρίμ
Οι Τόχαροι ήταν κάτοικοι των μεσαιωνικών πόλεων-κρατών που βρίσκονταν στις οάσεις του βορείου άκρου της Λεκάνης Ταρίμ (σημερινή επαρχία Σιντζιάνγκ της Κίνας). Η γλώσσα τους, η τοχαρική (κλάδος της ινδοευρωπαϊκής γλωσσικής οικογένειας), είναι γνωστή από χειρόγραφα της περιόδου μεταξύ 6ου-8ου αιώνα μ.Χ., μετά την οποία εκτοπίστηκε από τις τουρκικές γλώσσες ουιγουρικών φυλών που κατέκλυσαν την περιοχή της κοιλάδας Ταρίμ.

Κάποιοι επιστήμονες συνέδεσαν τους Τόχαρους με τον πολιτισμό Αφανάσεβο της ανατολικής Σιβηρίας (περίπου 3.500–2.500 π.Χ.), τις μούμιες της κοιλάδας Ταρίμ (περίπου 1.800 π.Χ.) και τους Γιουέ-τσι των κινεζικών χρονικών, οι περισσότεροι εκ των οποίων μετανάστευσαν από τη νότια Γκανσού στη Βακτριανή τον 2ο αιώνα μ.Χ., και αργότερα στη βορειοδυτική Ινδία όπου και ίδρυσαν την Αυτοκρατορία των Κοσσανών (Κουσάν).
Mercedes-Benz W176

Το Mercedes-Benz W176 ήταν ένα μικρομεσαίο αυτοκίνητο της κατηγορίας C, που κατασκευάστηκε από τη γερμανική αυτοκινητοβιομηχανία Mercedes-Benz, από τις 16 Ιουλίου 2012 έως τον Μάιο του 2018. Ήταν η τρίτη γενιά της A-Class και αντίθετα με τους 2 προκατόχους της (A-Class W168 και A-Class W169), που ήταν μικρά πολυμορφικά αυτοκίνητα πόλης, σχήματος ενός όγκου, η A-Class από την τρίτη γενιά και μετά, έγινε ένα κλασικό μικρομεσαίο hatchback αυτοκίνητο και όχι ένα μικρό πολυμορφικό όχημα μεγέθους αυτοκινήτου πόλης. Η ολική αυτή αλλαγή φιλοσοφίας, έγινε προκειμένου να καταφέρει να ανταγωνιστεί εμπορικά τα εξαιρετικά δημοφιλή, ήδη από αρκετά χρόνια νωρίτερα, Audi A3 και BMW Σειρά 1, καθώς και, σε κάποιο βαθμό, τα Volvo V40 και Lexus CT.

Αντικαταστάθηκε από το Mercedes-Benz W177, η οποία παρουσιάστηκε στο Άμστερνταμ στις 2 Φεβρουαρίου 2018 και λανσαρίστηκε στην Ευρώπη στις 5 Μαΐου 2018.
Γουλιέλμος Α΄ Αλλαμάνος

Ο Γουλιέλμος Α΄ Αλλαμάνος (γαλλικά: "Guillaume de Allaman") (Γκιγιόμ του Αλλαμάν) ήταν Γάλλος ιππότης και σταυροφόρος, πρώτος Βαρώνος της Πάτρας στο Πριγκιπάτο της Αχαΐας. Είχε γεννηθεί στο Λαγκεντόκ (Langue d'oc) από σπουδαία οικογένεια που είχαν μέλη ευγενείς στη Προβηγκία, την Καταλωνία την Νεάπολη, την Ιερουσαλήμ, την Κύπρο, και την Αρμενία.

Συμμετείχε στη Δ΄ Σταυροφορία, πιθανότατα στο στρατό του Σαμπλίτη εφόσον τιμήθηκε από αυτόν με σημαντικά φέουδα μετά τη κατάκτηση της Πελοποννήσου. Σύμφωνα με το χρονικό του Μορέως του δόθηκε η υψηλή βαρωνία της Πάτρας με 24 φέουδα που περιλάμβανε και την πόλη των Πατρών μαζί με πολλούς δουλοπάροικους. Το ελληνικό χρονικό αναφέρει : 
Το χρονικό αναφέρει ότι ο ίδιος ο Αλλαμάνος δεν είχε εκτός πόλης τιμάρια γιατί έφταναν τα έσοδα από την πόλη να συντηρείται ο ίδιος και οι ιππότες του, σύμφωνα με σύγχρονες έρευνες η Βαρωνία περιελάμβανε σχεδόν όλη την μετέπειτα επαρχίας Πατρών κι όχι μόνο την πόλη. Ο Αλλαμάνος εγκαταστάθηκε, έχοντας μαζί του πολλούς ιππότες, στο ήδη υπάρχον βυζαντινό Κάστρο της Πάτρας το οποίο το επέκτεινε. Ανάμεσα στα νέα οχυρωματικά έργα που έκανε ήταν να οχυρώση τη μητροπολιτική κατοικία και τον μητροπολιτικό τότε ναό των Αγίων Θεοδώρων. Η Αραγωνική έκδοση του χρονικού του Μορέως αναφέρει ότι πέθανε το 1218 και τον διαδέχτηκε ο Κορράδος.
Κορράδος Αλλαμάνος

Ο Κορράδος Αλλαμάνος (γαλλικά: "Konrad de Allaman") (Κόνραντ του Αλλαμάν) ήταν Γάλλος ιππότης του Πριγκιπάτου της Αχαΐας, δεύτερος στη σειρά βαρώνος της Πάτρας. Καταγόταν από το Λαγκεντόκ (Langue d'oc) της Γαλλίας.

Συγγενείς του Γουλιέλμου Αλλαμάνου που κληρονόμησε στη βαρωνία το 1218 μετά τον θάνατο του. Άγνωστο αν συμμετείχε στην Δ΄ Σταυροφορία ή ήταν ένας από τους πολλούς ιππότες που είχε μαζί του ο Γουλιέλμος Αλλαμάν. Αναφέρεται ότι ανακαίνισε την κώμη της Χαλανδρίτσας αλλά έπειτα την πούλησε μαζί με οκτώ τιμάρια και δημιουργήθηκε η Βαρωνία της Χαλανδρίτσας.

Πέθανε το 1266 και τον κληρονόμησε ο γιος του Γουλιέλμος Β΄ Αλλαμάνος
Γιώργος Παπαστάμκος

Ο Γιώργος Παπαστάμκος είναι Έλληνας πολιτικός, τέως ευρωβουλευτής και τέως αντιπρόεδρος του Ευρωπαϊκού Κοινοβουλίου.
Χάττι

Οι Χάττι ήταν ένας προϊνδοευρωπαϊκός, πιθανόν αυτόχθων λαός της Ανατολίας. Αναφέρονται για πρώτη φορά κατά την διάρκεια της Ακκαδικής αυτοκρατορίας του Σαργών (2350 - 2150 π.Χ) . Με την άφιξη των Ινδοευρωπαίων Χετταίων στην Ανατολία, οι Χάττι ενσωματώθηκαν στην αυτοκρατορία τους, αποτελώντας το σημαντικότερο κομμάτι του πληθυσμού της. Παρότι που η πολιτισμική επιρροή που άσκησαν στους Χετταίους ήταν πολύ σημαντική, αφομοιώθηκαν σχετικά γρήγορα.
Γουλιέλμος ντε Κορ

Ο Γουλιέλμος ντε Κορ (Γκιγιόμ του Κορ) (Guillaume de Cors), ήταν Γαλλικής καταγωγής φεουδάρχης τιμαρίων στο Πριγκιπάτο της Αχαΐας. Είχε στην κατοχή του το τιμάριο της Λυσσαρέας στην σημερινή Αχαΐα κληρονομιά από τη μητέρα του που είχε πουλήσει το υπόλοιπο φέουδο στη Βαρωνία της Χαλανδρίτσας.

Ήταν γιος του Γιλβέρτου ντε Κορ, από τη οικογένεια Κορ ή Έσκορ της Ακουιτανίας, και της Μαργαρίτα ντε Νεϊγύ, είχε μία αδελφή τη Μαργαρίτα.
Χαράλαμπος Φραντζής

Ο Χαράλαμπος Φραντζής του Παντελή (1928) ήταν Καθηγητής Πανεπιστημίου Θράκης και επιθεωρητής δημοσίων έργων, εκπρόσωπος της Ελλάδας σε διεθνή συνέδρια οδοποιίας και μέλος της ελληνικής αντιπροσωπείας μεταφορών στον ΟΗΕ.
Ιντιάνα Πέισερς

Οι Ιντιάνα Πέισερς (αγγλικά: "Indiana Pacers") είναι μία από τις 30 επαγγελματικές ομάδες καλαθοσφαίρισης του NBA με έδρα την Ιντιανάπολις των ΗΠΑ. Είναι μέλη της Κεντρικής Κατηγορίας της Ανατολικής Περιφέρειας του National Basketball Association (NBA). Οι Πέισερς ιδρύθηκαν το 1967 ως μέλη του American Basketball Association (ABA). Εντάχθηκαν στο NBA το 1976, ως μέρος της συγχώνευσης ΑΒΑ-NBA. Έπαιζαν στο Indiana State Fairgrounds Coliseum και Market Square Arena πριν από τη μετάβαση στην τωρινή έδρα τους, Bankers Life Fieldhouse.

Οι Πέισερς είχαν μεγάλη επιτυχία στο πρωτάθλημα American Basketball Association (ABA) όπου κερδίσαν τρία πρωταθλήματα. Οι Πέισερς ήταν πρωταθλητές της Ανατολικής Περιφέρειας του ΝΒΑ το 2000 αλλά έχασαν στους τελικούς από τους Λος Άντζελες Λέικερς. Συνολικά, η ομάδα έχει κερδίσει έξι τίτλους Περιφέρειας και επτά τίτλους κατηγορίας. Πέντε παίκτες του Hall of Fame, συμπεριλαμβανομένου των Ρέτζι Μίλερ, Κρις Μάλιν, Άλεξ Ίνγκλις, Μελ Ντάνιελς, και Ρότζερ Μπράουν έπαιξαν με τους Πέισερς για πολλές σεζόν. Τέσσερις παίκτες του Hall of Fame, που προπόνησαν τους Πέισερς ήταν οι Τζακ Ράμσει, Λάρι Μπράουν, Λάρι Μπερντ, και Ισαία Τόμας. Οι Ράμσει και Μπερντ κέρδισαν το βραβείο Προπονητής της Χρονιάς το 1981 και το 1998, αντίστοιχα. Ο Μπερντ, επίσης, υπηρέτησε ως διευθυντικό στέλεχος για την ομάδα, μετά από την αποχώρησή του ως προπονητής και κέρδισε το βραβείο Διευθυντικό Στέλεχος της Χρονιάς το 2012.
Γουλιέλμος Β΄ Αλλαμάνος

Ο Γουλιέλμος Β΄ Αλλαμάνος (γαλλικά: "Guillaume de Allaman") (Γκιγιώμ του Αλλαμάν) ήταν Γαλλικής καταγωγής ιππότης γεννημένος στην Ελλάδα, τελευταίος Βαρώνος της Πάτρας στο Πριγκιπάτο της Αχαΐας. Καταγόταν από τον οίκο των Αλλαμάν από το Λαγκεντόκ (Languedoc) της Γαλλίας.

Το 1266 όταν πέθανε ο πατέρας του Κορράδος κληρονόμησε τα φέουδα του στην σημερινή Αχαΐα. Ήταν παντρεμένος με άγνωστη γυναίκα και απέκτησε μαζί της μία κόρη τη Μαρία που μέσω γάμων απέκτησε δεσμούς με την οικογένεια Σανούδου και τους ντε λα Ρος.

Μετά τον γάμο της κόρης του, δεν είναι γνωστό μετά τον πρώτο ή τον δεύτερο, πούλησε τη βαρωνία της Πάτρας στον αρχεπίσκοπο Πάτρας Γουλιέλμο Φραγκιπάνη για 16.000 βυζαντινά χρυσά νομίσματα. Έκτοτε δεν αναφέρεται πάλι το όνομα της οικογένειας στην Πελοπόννησο παρά μόνο τον 14ο αιώνα κάποιος Γεώργιος Αλλαμάνος και στην Κέρκυρα μέλη της οικογένειας.
Opel Monterey

Το Opel Monterey ήταν ένα μεσαίο SUV αυτοκίνητο της γερμανικής αυτοκινητοβιομηχανίας Opel, αν και ουσιαστικά δεν ήταν ξεχωριστό μοντέλο, αλλά μια παράλληλη έκδοση του Isuzu Trooper δεύτερης γενιάς, καθώς η ιαπωνική Isuzu ήταν τότε μέλος του αμερικανικού ομίλου της General Motors, άρα ομόσταυλη με την Opel (που ανήκε έως τον Μάρτιο του 2017 επίσης στη General Motors). 

Για την ακρίβεια, το Monterey κατασκευαζόταν στην Ιαπωνία και στη συνέχεια εξαγόταν στην ηπειρωτική Ευρώπη, όπου και πωλούνταν με το σήμα της Opel από τον Μάρτιο του 1992 έως τον Απρίλιο του 1999. Επίσης διατέθηκε και στο Ηνωμένο Βασίλειο με το σήμα της Vauxhall (η δεξιοτίμονη δίδυμη εταιρεία της Opel αποκλειστικά για τη χώρα αυτή), από το 1993 έως το 1998, ως Vauxhall Monterey. Από τον Ιανουάριο του 2000 έως και τη λήξη της παραγωγής του μοντέλου, το 2002, διατέθηκε στην Ευρώπη ως Isuzu Trooper.
Ρισάρ Κραφτσίκ

Ο Ρισάρ Κραφτσίκ γνωστός ως "« Zébulon »" είναι παλαίμαχος Γάλλος ποδοσφαιριστής γεννημένος στις 24 Μαΐου 1947 στο Αιξ-Νουλέτ (Πα-ντε-Καλαί). Αγωνιζόταν στην θέση του μέσου. Έχει ύψος 1,67 και βάρος 67 kg.
Αθηναϊκή Ζυθοποιία

Η Αθηναϊκή Ζυθοποιία Α.Ε. είναι εταιρεία παραγωγής και εμπορίας μπίρας στην Ελλάδα και είναι μέλος του ολλανδικού Ομίλου Heineken.

Παράγει και συσκευάζει στην Ελλάδα τις μπίρες Amstel, Amstel Pils, Amstel Bock, Amstel Radler, Heineken, ΑΛΦΑ, Fischer, Buckler, BIOΣ 5, Νύμφη, ΜΑΜΟΣ (σε συνεργασία με την οικογένεια Μάμου). Παράλληλα, εισάγει τις μπίρες SOL, Mc Farland, Erdinger, Chimay, Krusovice, Moretti κ.ά. Τα προϊόντα της διανέμονται και διατίθενται σε 11 χώρες παγκοσμίως.
Αλμπέρ Ελουά

Ο Αλμπέρ Ελουά ήταν παλαίμαχος Γάλλος ποδοσφαιριστής, ο οποίος γεννήθηκε στις 30 Ιουνίου 1927 στο Μπυλί-λε-Μιν, ενώ πέθανε στις 8 Δεκεμβρίου 2008 στην Τρουά.
Chevrolet Tahoe

Το Chevrolet Tahoe (Σεβρολέτ Τάχο), και το ισοδύναμό του, GMC Yukon, είναι αυτοκίνητα SUV μεγάλων διαστάσεων, που παράγονται από την αμερικανική αυτοκινητοβιομηχανία Chevrolet, από το φθινόπωρο του 1994. Μέχρι σήμερα έχουν κατασκευαστεί 5 γενιές του μοντέλου, με την πέμπτη γενιά του να παρουσιάζεται επίσημα στις 10 Δεκεμβρίου 2019 και έφτασε στην αγορά των ΗΠΑ τον Ιούνιο του 2020, για τη σεζόν του 2021. Ο κυριότερος εμπορικός αντίπαλος του Tahoe είναι το Ford Expedition, αλλά όμως πρακτικά ανταγωνιστές του είναι και τα Toyota Sequoia και Nissan Armada.

Είναι το δημοφιλέστερο στις ΗΠΑ SUV μεγάλο μεγέθους. Διατίθεται στη Βόρειο Αμερική, διάφορες περιοχές της Ασίας όπως η Μέση Ανατολή, καθώς και σε άλλες χώρες όπως η Βολιβία, Χιλή, Περού, Κολομβία, Ισημερινός, Αγκόλα. Το Yukon διατίθεται μόνο στη Β. Αμερική και τη Μέση Ανατολή.
Στην Καρδιά του Χειμώνα

Η ταινία Στην Καρδιά του Χειμώνα (Πρωτότυπος τίτλος "Winter's Bone") είναι δράμα παραγωγής 2010 σε σκηνοθεσία Ντέμπρα Γκράνικ. Η ταινία βασίζεται στο ομώνυμο μυθιστόρημα του Ντάνιελ Γούντρελ το οποίο διασκεύασε για τη μεγάλη οθόνη η ίδια η Γκράνικ σε συνεργασία με την Αν Ροζελίνι. Πρωταγωνίστρια της ταινίας είναι η Τζένιφερ Λόρενς στο ρόλο μιας κοπέλας που αγωνίζεται να βρει το χαμένο πατέρα της, ώστε να η οικογένειά της να μη βρεθεί στο δρόμο, ενώ ο Τζον Χοκς υποδύεται τον τοξικομανή της θείο. Η θεματολογία της ταινίας περιλαμβάνει το φαινόμενο της αποξένωσης μεταξύ των μελών μιας οικογένειας, τη δύναμη και την ταχύτητα με την οποία μεταδίδεται η συκοφαντία, την αυτάρκεια και τη φτώχεια.

Η ταινία έλαβε το μεγάλο βραβείο της επιτροπής του φεστιβάλ Sundance, καθώς και τέσσερις υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας.
Γκοφρέντο Μαμέλι

Ο ποιητής και συγγραφέας Γκοφρέντο Μαμέλι (Goffredo Mameli dei Mannelli) (1827- 1849) ήταν μια από τις σημαντικότερες μορφές του αγώνα για την Ιταλική ενοποίηση (Risorgimento italiano). Πέθανε σε ηλικία μόλις 22 ετών, στις 6 Ιουλίου του 1849, από μόλυνση που υπέστη από ένα τραύμα στο πόδι.

Το 1847 έγραψε το ποίημα "Canto degl'Italiani" (περισσότερο γνωστό ως "Inno di Mameli"), το οποίο, σχεδόν έναν αιώνα αργότερα (1946), έγινε ο Εθνικός ύμνος της Ιταλίας.
Μιχαήλ Φραντζής

Ο Μιχαήλ Φραντζής (1725-1790) ήταν Έλληνας ιατρός, καθηγητής Πανεπιστημίου που έδρασε στην Πορτογαλία.
Wonderworld

Wonderworld είναι ο τίτλος του έβδομου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Ιούνιο του 1974 μέσω της δισκογραφικής εταιρείας «Bronze» στην Ευρώπη και της «Warner» στην Αμερική.
Το «"Wonderworld"» δέχτηκε πολύ μέτριες κριτικές και πλέον θεωρείται ένας από τους λιγότερο αναγνωρισμένους δίσκους του συγκροτήματος. Παρ' όλα αυτά, βραβεύθηκε ως ασημένιος δίσκος στη Μεγάλη Βρετανία, όπου οι πωλήσεις του ξεπέρασαν τα 60.000 αντίτυπα, ενώ ήταν το πέμπτο άλμπουμ των Uriah Heep, το οποίο ανέβηκε στο αμερικανικό Top-40.
Αυτός ήταν ο τελευταίος δίσκος του συγκροτήματος με τον μπασίστα Γκάρι Τέην στη σύνθεση τους, αφού απολύθηκε λίγους μήνες αργότερα, λόγω του εθισμού του στις ναρκωτικές ουσίες. Στις 8 Δεκεμβρίου 1975, βρέθηκε νεκρός από υπερβολική δόση ηρωίνης.
Ενγκίν Ακγιουρέκ

Ο Ενγκίν Ακγιουρέκ ("Engin Akyürek", 12 Οκτωβρίου 1981) είναι Τούρκος ηθοποιός.
Τιγκρανασέν

μικρογραφία|Άποψη του Κάρκι
Το Κάρκι (αζέρικα "Kərki" και στην τοπική Αρμενική γλώσσα Տիգրանաշեն) ή –κατά την αρμένικη κυβέρνηση– Τιγκρανασέν ("Tigranashen") αποτελεί εξωτερικό έδαφος της Αυτόνομης Δημοκρατίας του Ναχιτσεβάν, η οποία –αν και αυτόνομη– θεωρείται επίσης εξωτερικό έδαφος του Αζερμπαϊτζάν. Επισήμως ανήκει στο Ναχιτσεβάν, ωστόσο γεωγραφικά ανήκει στην Αρμένικη επαρχία παρά το όρος Αραράτ, γεγονός που το καθιστά ενκλάβιο της Αρμενίας, από το τέλος του πολέμου στο Ναγκόρνο-Καραμπάχ τον Μάιο του 1992. Το Κάρκι αποτελεί πέρασμα της κυριότερης αρτηρίας που συνδέει το βόρειο με το νότιο τμήμα της Αρμενίας, ενώ στις μέρες μας κατοικείται ως επί τω πλείστω από Αρμένιους καθώς και πρόσφυγες από το Αζερμπαϊτζάν. Το τριγωνικού σχήματος έδαφος καταλαμβάνει έκταση 19 χλμ2.
Το χωριό "Νέο Κάρκι" (Αζ. Yeni Kərki) βρίσκεται σε άλλο σημείο του Ναχιτσεβάν και κατοικείται κυρίως από πρόσφυγες του Κάρκι.
Basto

Ο Basto (γεννημένος ως Τζεφ Μάρτενς στις 8 Ιανουαρίου 1985) είναι Βέλγος μουσικός και DJ εξειδικευμένος στην electro house μουσική και μέλος στην δισκογραφική εταιρεία ARS. Είναι επίσης γνωστός με διάφορα άλλα ψευδώνυμα όπως τα Bitch Boys, Candyman, Dirty Bunch, DJ Basik, Jin Sonic, Kings of Porn και Lazy Jay.
High and Mighty

High and Mighty είναι ο τίτλος του ένατου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Ιούνιο του 1976 μέσω της δισκογραφικής εταιρείας "Bronze" στην Ευρώπη και της "Warner Bros." στην Αμερική.
Η εμπορική επιτυχία του δίσκου ήταν πολύ χαμηλή σε σύγκριση με τον προκάτοχο του, ""Return to Fantasy", αφού δεν κατάφερε να μπει στα πρώτα πενήντα άλμπουμ της Μεγάλης Βρετανίας και τα πρώτα εκατό του Billboard στις Ηνωμένες Πολιτείες. Ανάλογες ήταν οι πωλήσεις του "High and Mighty"" και στα υπόλοιπα ευρωπαϊκά κράτη, με χαρακτηριστικό παράδειγμα το ότι ήταν ο πρώτος δίσκος των Uriah Heep ο οποίος δεν ανέβηκε στο Top-10 της Φινλανδίας.
Αυτό ήταν το τελευταίο άλμπουμ του συγκροτήματος στον οποίο συμμετείχε ο τραγουδιστής Ντέηβιντ Μπάιρον και ο μπασίστας Τζον Γουέτον, αφού αντικαταστάθηκαν από τους Τζον Λότον και Τρέβορ Μπόλντερ, αντίστοιχα.
Δημήτριος Μαρκόπουλος

Ο Δημήτριος Μαρκόπουλος (Ιεράπετρα, 26 Οκτωβρίου 1911 - Αθήνα, 3 Νοεμβρίου 2003) ήταν Έλληνας πολιτικός μηχανικός και στρατιωτικός, ο οποίος υπηρέτησε ως Δήμαρχος Ιεράπετρας ολόκληρη τη δεκαετία του 1950 και μέχρι την παραίτησή του, το 1961.
Live at Shepperton '74

Το Live at Shepperton '74 είναι ζωντανά ηχογραφημένο άλμπουμ του χαρντ ροκ συγκροτήματος Uriah Heep, το οποίο κυκλοφόρησε το 1986 μέσω της εταιρείας "Bronze Records".
Το συγκεκριμένο άλμπουμ ηχογραφήθηκε το Μάρτιο του 1974 στα Shepperton Film Studios για την τηλεοπτική εκπομπή "Don Kirschner's Rock Concert". Οι μουσικοί οι οποίοι παίζουν στη συγκεκριμένη συναυλία προέρχονται από την έκτη γραμμή μελών του συγκροτήματος, η οποία είχε κυκλοφορήσει το επιτυχημένο ""The Magician's Birthday" ένα χρόνο νωρίτερα, ενώ βρισκόταν στην περιοδεία για την προώθηση του "Sweet Freedom" όταν εμφανίστηκαν στο Shepperton.
Στις 12 Ιανουαρίου 1999 κυκλοφόρησε η έκδοση του "Live at Shepperton '74" σε μορφή CD, με τρία επιπλέον κομμάτια, τα "Sweet Freedom", μία δεύτερη εκτέλεση του "Stealin' "" και τα out-takes της ηχογράφησης.
Τηλεκλείδης

Ο Τηλεκλείδης ήταν κωμικός ποιητής του 5ου αιώνα π.Χ. που έδρασε στην Αθήνα. Από τα έργα του σώζονται μόνο αποσπάσματα ενώ διακωμωδεί όλους τους σύγχρονούς του, περιλαμβανομένου και του Περικλή. Χαρακτηριστικό απόσπασμα από τους "Αμφικτύονες" αυτό που αναφέρει κριθαρένια καρβέλια να φιλονικούν με το σταρένιο ψωμί, για την τιμή να γίνουν τροφή των ανθρώπων, περιγράφοντας μια ουτοπική κοινωνία χωρίς δούλους. . Τα έργα του Τηλεκλείδη, που έχουν σωθεί σε αποσπάσματα, είναι:

*"Αμφικτύονες"
*"Αψευδείς"
*"Ησίοδοι"
*"Πρυτάνεις"
*"Στερροί"
*"Ευμενίδες"
Θεόδωρος Κατσίκης

Ο Θεόδωρος Κατσίκης (25 Μαρτίου 1936 - 15 Μαρτίου 2013) ήταν Έλληνας πολιτικός από την Καρδίτσα. Χρημάτισε βουλευτής (1990-2007) της ΝΔ και της ΔΗΑΝΑ.
Booba

Ο Booba, στο κανονικό του όνομα Ελί Γιαφά, επίσης γνωστός με το καλλιτεχνικό του όνομα Kopp, είναι Γάλλος ράπερ γεννημένος στις 9 Δεκεμβρίου 1976 στο Μπουλόν-Μπιγιανκούρ. Είναι μέλος του 92I, μιας κολεκτίβας γαλλικού ραπ της οποίας υπήρξε και ο ιδρυτής, στην οποία είναι ενταγμένοι ράπερ προερχόμενοι από τα Ω-ντε-Σεν, όπως οι Mala και Bram's (ο τελευταίος σκοτώθηκε στις 21 Μαΐου 2011). Δημιούργησε την δική του μάρκα "streetwear" με την ονομασία Ünkut. Είναι σήμερα η γαλλική εταιρεία ένδυσης "streetwear" με τις μεγαλύτερες πωλήσεις στην Γαλλία.

Μετά από περισσότερα από 18 χρόνια καριέρας, ο Booba παραμένει ένας από τους διασημότερους γαλλόφωνους ράπερ. Είναι σήμερα ο κάτοχος του ρεκόρ νόμιμου ηλεκτρονικού κατεβάσματος στην Γαλλία εμπρός από τον Christophe Maé. Είναι επίσης ο πρώτος Γάλλος "solo" ράπερ που να γεμίσει με κόσμο το "Palais Omnisports de Paris-Bercy" χωρίς απολύτως καμία βοήθεια από τα ΜΜΕ. Κατάφερε αρχικώς να γίνει γνωστός χάρη στο συγκρότημα Lunatic, το οποίο δημιούργησε με τον στενό του φίλο Ali που καταγόταν από το Ισί-λε-Μουλινώ, όπου η επιτυχία προήρθε τόσο από τις κριτικές όσο και από την αποδοχή του κοινού. Ο δίσκος "Mauvais œil" μπήκε στην ιστορία του γαλλικού ραπ γινόμενος χρυσός. Επρόκειτο, πράγματι, για την πρώτη ανεξάρτητη δισκογραφική κυκλοφορία που πετύχαινε κάτι τέτοιο.

Ο Booba έχει πουλήσει περισσότερα από ένα εκατομμύριο αντίτυπα δίσκων του, ενώ έχει παραγάγει συνολικά έξι. Ο πρώτος, με την ονομασία "Temps mort", εκδόθηκε το 2002. Το 2004 κυκλοφόρησε το mixtape, "Autopsie Vol. 1". Ένας πέμπτος δίσκος, με την ονομασία "Lunatic", κυκλοφόρησε στις 22 Νοεμβρίου 2010, με τον τίτλου του να προέρχεται από το παλιό συγκρότημα του Booba. Ο δίσκος αναδείχτηκε χρυσός από την πρώτη κιόλας βδομάδα κυκλοφορίας του και είναι σήμερα διπλός πλατινένιος. Στις 26 Νοεμβρίου 2012, ο Booba εξέδωσε έναν νέο δίσκο με την ονομασία "Futur" ο οποίος έγινε χρυσός σε διάστημα μόλις μιας βδομάδας πουλώντας περισσότερα από 51.000 αντίτυπα, καθιστώντας το ως το καλύτερο ξεκίνημα πωλήσεων σε όλη την καριέρα του ράπερ. Έσπασε επίσης το γαλλικό ρεκόρ αριθμού διαδικτυακών πωλήσεων δίσκων, ανεξαρτήτως μουσικού είδους, στο iTunes με περισσότερα από 17.000 αντίτυπα σε μία μόλις βδομάδα, ρεκόρ το οποίο έχουν ξεπεράσει σήμερα οι Daft Punk.
Νικόλαος Κορφιωτάκης

Ο Νικόλαος Κορφιωτάκης (1792 - 20 Αυγούστου 1850) ήταν Έλληνας αγωνιστής του 1821 και πολιτικός, ο οποίος χρημάτισε μεταξύ άλλων υπουργός Εκκλησιαστικών του ελεύθερου ελληνικού κράτους. Μετά την απελευθέρωση χρημάτισε ταμίας και ελεγκτής στο υπουργείο Οικονομικών. 

Εξελέγη βουλευτής Λακεδαίμονος στις εκλογές του 1847 και στις εκλογές του 1850. Υπήρξε συνεργάτης του Κωλέττη, στην κυβέρνηση του οποίου, αλλά κσι στη συνέχειά της, την Κυβέρνηση Κίτσου Τζαβέλλα υπηρέτησε ως υπουργός Οικονομικών από τις 26 Απριλίου 1847 ως τις 20 Μαρτίου 1848. 
Στις 4 Αυγούστου 1849 διορίστηκε υπουργός εκκλησιαστικών στην κυβέρνηση Κριεζή. Επί υπουργίας του Κορφιωτάκη υπογράφηκε ο συνοδικός τόμος, που καθόριζε το Αυτοκέφαλο της Εκκλησίας της Ελλάδας από το Οικουμενικό Πατριαρχείο (1850).

Ο Κορφιωτάκης δολοφονήθηκε (όντας εν ενεργεία βουλευτής μετά την επανεκλογή του το 1850), από έναν Μανιάτη με το όνομα Ζυγούρης.
Ιάκωβος Μαχαιράς

Ο Ιάκωβος Μαχαιράς (αρχικό επώνυμο: Στιβακτάκης, πολεμικό όνομα: καπετάν Γιακουμής, Ανατολή Λασιθίου, 1835- Μάρτιος 1928) ήταν Κρητικός αγωνιστής και οπλαρχηγός από την Ιεράπετρα, πρωτοπαλίκαρο του Λακέρδα. Ανέπτυξε πλούσια επαναστατική δράση και έλαβε μέρος στις κρητικές επαναστάσεις του 1866-69, του 1878, του 1889 και του 1896-97.
Τουμπά Μπουγιουκουστούν

Η Τουμπά Μπουγιουκουστούν ("Tuba Büyüküstün", 5 Ιουλίου 1982) είναι Τουρκάλα ηθοποιός & μοντέλο.
Βραβείο Ντέιβιντ Κοέν

Το Βραβείο Ντέιβιντ Κοέν για τη Λογοτεχνία (έτος θεσμοθέτησης: 1993) είναι ένα διετήσιο λογοτεχνικό βραβείο. Απονέμεται σε έναν συγγραφέα, μυθιστοριογράφο, ποιητή ή δοκιμιογράφο για το σύνολο του έργου του, γραμμένου στην αγγλική γλώσσα. Το βραβείο χρηματοδοτείται από το ίδρυμα του Τζον Σ. Κοέν υπό την αιγίδα του Συμβουλίου Τεχνών της Αγγλίας (Arts Council England). Ο συγγραφέας πρέπει να είναι Βρετανός ή Ιρλανδός πολίτης. Το βραβείο συνοδεύεται από το ποσό των 40.000 £.

Το 2005 στο βραβείο Ντέιβιντ Κοέν ενσωματώθηκε το βραβείο Κλάρισα Λουάρντ (Clarissa Luard Award), αξίας 12.500 £.Το βραβείο Λουάρντ δίνεται σε ένα έργο που ενθαρρύνει τη φιλαναγνωσία.
Μπέρτραμ Ράμσεϋ

Ο Σερ Μπέρτραμ Ράμσεϋ ("Sir Bertram Ramsay", 20 Ιανουαρίου 1883 - 2 Ιανουαρίου 1945) ήταν Βρετανός ναύαρχος του Β΄ Παγκοσμίου Πολέμου που διακρίθηκε ιδιαίτερα στις αμφίβιες επιχειρήσεις.
Γεωργάκης Παπαηλιόπουλος

Ο Γεωργάκης Παπαηλιόπουλος ή Γεώργιος Παπαηλιόπουλος ή Γεώργιος Παππά Ηλιόπουλος από τα Σάλωνα ήταν αγωνιστής και πολιτικός της ελληνικής επανάστασης και των μετέπειτα χρόνων. Έλαβε μέρος στην Α' Εθνοσυνέλευση Επιδαύρου το 1821-22 ως πληρεξούσιος της Ανατολικής Ελλάδας. Ήταν μέλος του Βουλευτικού (1822-), της Β' Εθνοσυνέλευσης το 1823 (ένας από του πληρεξουσίους της Στερεάς Ελλάδας) και γερουσιαστής, πριν από το 1854 και μέχρις ότου αυτή καταργήθηκε το 1864.
Αναστάσης Αναγνώστου Λιδωρίκης

Ο Αναστάσης Αναγνώστου Λιδωρίκης ή Λοιδωρίκης ή Αναστάσιος Αναγνώστου Λιδωρίκι ή Λοιδορίκης ή Αναστάσιος Λοιδορικίου (Παλαιοκάτουνο 1797 – 31 Δεκεμβρίου 1845) ήταν πολιτικός κατά τη διάρκεια της ελληνικής επανάστασης καθώς και στα αμέσως επόμενα χρόνια.

Ήταν γος του κοτζαμπάση Αναγνώστη Λιδωρίκη και αδελφός του Παναγιώτη. Μικρός στάλθηκε στα Γιάννενα και φοίτησε κοντά στον λόγιο Αθανάσιο Ψαλίδα, αργότερα έγινε σύμβουλος του Αλή Πασά που τον έκανε "Μουρχουδάρη". Μυήθηκε στην Φιλική Εταιρεία και επέστρεψε στο Λιδωρίκη όπου βοήθησε στις ετοιμασίες της επανάστασης.

Ήταν πληρεξούσιος Λιδωρικίου στην Α' Εθνοσυνέλευση Επιδαύρου το 1821-22, μέλος του Βουλευτικού, στη Γ' Εθνοσυνέλευση Ερμιόνης το 1827, στη Δ' Εθνοσυνέλευση Άργους το 1829, στη Δ' κατ' επανάληψη Εθνική των Ελλήνων συνέλευση το 1831-32 και στη Δ' κατά συνέχειαν Εθνική των Ελλήνων Συνέλευση το 1832, καθώς και στην Γ’ Σεπτεμβρίου εν Αθήναις Εθνική των Ελλήνων Συνέλευση.

Ήταν διοικητής της ανατολικής Ελλάδας, ιδρυτικό μέλος της Φιλεκπαιδευτικής Εταιρείας, επί Όθωνος διορίσθηκε διοικητής Καρύταινας και έπειτα διοικητής της Λιβαδειάς .

Πέθανε εν ενεργεία γερουσιαστής στις 31 Δεκεμβρίου 1845.
Δοσίθεος Παναγιωτίδης

Ο Δοσίθεος Παναγιωτίδης (1762–1842) επίσκοπος Λιτζάς και Αγράφων, ήταν θρησκευτικός, στρατιωτικός και πολιτικός ηγέτης κατά την ελληνική επανάσταση.

Καταγόταν από τους Σοφάδες της Καρδίτσας. Ο Δοσίθεος σπούδασε στη σχολή της Αγίας Τριάδας και του Καρπενησίου και στη συνέχεια είχε τη θέση του πρωτοσύγκελου της επαρχίας. Το θρόνο του επισκόπου Λιτζάς και Αγράφων ανέλαβε το 1793, όταν αντικατέστησε τον τότε επίσκοπο Διονύσιο τον Λαρισαίο (επίσκοπος μεταξύ 1766-1793). Κατά την επανάσταση πήρε μέρος σε πολλές μάχες (Καρπενήσι, Μεγάλο Χωριό, Καλιακούδα, Καγκέλια κλπ.) και πολέμησε μαζί με τον Καραϊσκάκη. Πήρε μέρος στην Α' Εθνοσυνέλευση Επιδαύρου το 1821, καθώς και στην Β' Εθνοσυνέλευση Άστρους το 1823 ως εκπρόσωπος Καρπενησίου και Βλαχοχωρίων, όταν τον εξέλεξαν οι πρόκριτοι και ο στρατηγός Γιαννάκης Γιολδάσης. Μετά την επανάσταση τοποθετήθηκε στην Δ’ τάξη των αξιωματικών της Φάλαγγας για τις υπηρεσίες του.

Πέθανε το 1842, από τη θέση του επισκόπου Καλλιδρόμης (ονομασία την οποία πήρε το 1833 η επισκοπή Λιτζάς και Αγράφων, η οποία είχε και αυτή έδρα το Καρπενήσι).
Τσουμπάκα

Ο Τσουμπάκα, επίσης γνωστός και ως Τσούι, είναι φανταστικός χαρακτήρας της σειράς ταινιών "Ο Πόλεμος των Άστρων", τον οποίο υποδύθηκε ο ηθοποιός Πίτερ Μέιχιου. Ο Γιόνας Σουόταμο ανέλαβε την απεικόνιση του ρόλου μετά την ταινία "Star Wars: Η Δύναμη Ξυπνάει", όπου τον είχε υποδυθεί μαζί με τον Μέιχιου. Ο Τσουμπάκα είναι ο πιστότερος φίλος και συνεργάτης του Χαν Σόλο, και συγκυβερνήτης στο διαστημόπλοιο του τελευταίου, το Μιλένιουμ Φάλκον. Ο Τσουμπάκα είναι ένας από τους λίγους φανταστικούς χαρακτήρες στους οποίους έχει απονεμηθεί Lifetime Achievement Award στα Βραβεία MTV.
Βασίλειος Κάλκος

Ο Βασίλειος Κάλκος ήταν Φιλικός από τη Λιβαδειά και το 1821 είχε πάρει μέρος στη συνέλευση των Σαλώνων και στη συνέχεια στον Άρειο Πάγο της Ανατολικής Χέρσου Ελλάδας. Διαφώνησε με τον τρόπο διοίκησης του Αρείου Πάγου και αποχώρησε και στη συνέχεια αποκηρύχθηκε στις 15 Φεβρουαρίου 1822 και πήγε στην Τήνο οικογενειακώς. Επέστρεψε στη συνέχεια και πήρε μέρος στον απελευθερωτικό αγώνα. Μετά τον πόλεμο υπηρέτησε σε διάφορες θέσεις.

Σύζυγός του ήταν η Ελισάβετ και γιος του ο Ιωάννης Βασιλείου Κάλκος, ο οποίος γεννήθηκε το 1815. Σε βιογραφικό του γιου του που γράφτηκε στο Κεντρικό Σχολείο της Αίγινας., αναφέρεται ότι ο γιος του έμαθε τα Κοινά στο Τριέστιον (Τεργέστη), ενώ τα Ελληνικά άρχισε στον Βαμβούκη στην Αίγινα και το 1930 γράφτηκε στην Γ' τάξη του Κεντρικού Σχολείου της Αίγινας. Ο Βασίλειος Κάλκος αναφέρεται στην ίδια πηγή ότι πέθανε το 1828 .
Χωριστά Τραπέζια

Το Χωριστά Τραπέζια (αγγλ. Separate Tables) είναι μία αμερικανική δραματική ταινία παραγωγής 1958 σε σκηνοθεσία Ντέλμπερτ Μαν. Το σενάριο της ταινίας βασίζεται στο ομώνυμο θεατρικό του Τέρενς Ράτινγκαν, το οποίο μετέφεραν για τη μεγάλη οθόνη ο ίδιος ο Ράτινγκαν σε συνεργασία με τους Τζον Γκέι και ο Τζον Μάικλ Χέις. Πρωταγωνιστές της ταινίας είναι οι Ντέιβιντ Νίβεν, Ντέμπορα Κερ, Ρίτα Χέιγουορθ, Μπαρτ Λάνκαστερ, Γουέντι Χίλερ και Γκλάντις Κούπερ. 

Η ταινία έλαβε 7 υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας και κέρδισε δυο.
Κεντρικό Σχολείο

Κεντρικό Σχολείο ονομαζόταν το σχολείο που ίδρυσε ο Ιωάννης Καποδίστριας στην Αίγινα το 1829. Σκοπός του σχολείου αυτού, τριετούς φοιτήσεως, ήταν να δημιουργηθούν δάσκαλοι αλλά και στελέχη για τις κρατικές υπηρεσίες. Το Κεντρικό Σχολείο στεγάστηκε στο Εϋνάρδειο, κτίριο στο οποίο προηγουμένως συνεδρίαζε το Πανελλήνιον και το οποίο είχε κατασκευαστεί με συνδρομή του Ελβετού φιλέλληνα τραπεζίτη Εϋνάρδου. Μετά το θάνατο του Καποδίστρια, το σχολείο έκλεισε τον Ιανουάριο του 1832.

Ξανάνοιξε τον Αύγουστο του 1832 με το όνομα Λύκειο, ενώ το 1834 μεταφέρθηκε στην Αθήνα, όπου πήρε το όνομα "Βασιλικό Ελληνικό σχολείο και Γυμνάσιο Αθηνών", το οποίο ήταν αρρένων. Μετά την έξωση του Όθωνα το σχολείο μετονομάστηκε σε "Α' εν Αθήναις Γυμνάσιον". Πρώτος Γυμνασιάρχης του σχολείου διορίζεται ο Γεώργιος Γεννάδιος (1784-1854), ένας από τους σημαντικούς δασκάλους του Γένους, προς τιμήν του οποίου το σχολείο ονομάζεται μέχρι σήμερα "Γεννάδειο". Στο σχολείο διδάσκονταν αρχαία ελληνικά, αριθμητική, ιστορία, γεωγραφία, φυσική ιστορία, λατινικά, γαλλικά, θρησκευτικά και καλλιγραφία. Σήμερα, 200 περίπου χρόνια από την ίδρυση του το σχολείο λειτουργεί ως 1ο Πρότυπο-Πειραματικό Γυμνάσιο και Λύκειο Αθηνών.Στα σχολεία μέχρι το 2012 η εισαγωγή των μαθητών γινόταν με κλήρωση, ενώ από το 2013 γίνεται με εξετάσεις στη κατανόηση κειμένων, στη φυσικη και στα μαθηματικά. Το 2015 το σχολείο αφαιρέθηκε από τα Πρότυπα σχολεία και εισαγωγή γίνεται απευθείας από τα Μαράσλεια Δημοτικά σχολεία και με κλήρωση για τις περισσευούμενες θέσεις.
Cloudbreaker

Το Cloudbreaker είναι κομμάτι του Βέλγου DJ και συνθέτη Basto που κυκλοφόρησε στις 9 Μαΐου 2012 από την Universal Music Group σε συνεργασία με τον, επίσης Βέλγο, Yves V. Το κομμάτι γράφτηκε και παράγηκε από τον Basto. Το single βρέθηκε εντός 3 "hit-parades" σε διαφορετικές χώρες.